## Educació posa en marxa el primer CEFIRE específic d’Intel·ligència Artificial i Pensament Computacional de tota Espanya

*** Esta iniciativa pretén impulsar la inclusió digital i minimitzar la bretxa tecnològica
* La Conselleria consolida la Comunitat Valenciana com a referent estatal en la formació docent en robòtica, programació i intel·ligència artificial**

La Conselleria d’Educació, Cultura, Universitats i Ocupació posarà en marxa a la Nucia el primer CEFIRE específic d’Intel·ligència Artificial i Pensament Computacional de tota Espanya, que passarà a convertir-se en referent per a la formació docent en tecnologies emergents.

Entre les seues funcions destaca l’elaboració i execució de plans de formació en pensament computacional, intel·ligència artificial, programació i robòtica; l’assessorament als centres educatius en la planificació i avaluació de projectes didàctics o la implementació de materials didàctics digitals i bones pràctiques.

D’altra banda, també treballarà en l’establiment de xarxes col·laboratives entre docents, centres educatius, universitats i entitats tecnològiques i fomentar la inclusió digital i l’equitat territorial, prioritzant zones rurals o amb més risc de bretxa tecnològica.

Així mateix, el nou CEFIRE treballarà de manera coordinada amb el CEFIRE específic de Creació de Recursos Educatius i Competència Professional Docent, que també és pioner a escala estatal, per a afavorir un treball col·laboratiu entre especialitzacions i garantir una formació integral i innovadora del professorat.

Amb esta iniciativa innovadora, la Conselleria reafirma el seu compromís amb una educació adaptada als reptes del segle XXI i consolida la Comunitat Valenciana com a referent estatal en la formació docent en robòtica, programació i intel·ligència artificial.

**Una peça clau per a ESCOLA 4.0**

El CEFIRE específic d’Intel·ligència Artificial i Pensament Computacional serà, a més, una peça clau en l’impuls del programa ESCOLA 4.0, una iniciativa amb la qual la Conselleria pretén estendre l’aprenentatge digital en totes les etapes educatives, i incorporar de manera progressiva la tecnologia i la programació en les aules de la Comunitat Valenciana.

Fecha: 21/06/2025